钦定古今图书集成/理学汇编/文学典/第007卷 > 罗大经鹤林玉露 > 《欧阳公文事事合体》
## 钦定古今图书集成/理学汇编/文学典/第007卷 > 罗大经鹤林玉露 > 《欧阳公文事事合体》

杨东山尝谓余曰：“文章各有体，欧阳公所以为一代
文章冠冕者，固以其温纯雅正，蔼然为仁人之言，粹
然为治世之音，然亦以其事事合体故也。如作诗便
几及李杜，作碑铭记序便不减韩退之，作《五代史记》
便与司马子长并驾，作《四六》便一洗崑体，圆活有理
致；作《诗本义》便能发明毛、郑之所未到，作奏议便庶”
几陆宣公，虽游戏作小词，亦无愧唐人《花间集》，盖得
文章之全者也。其次莫如东坡，然其诗如武库矛戟，
已不无利钝，且未尝作史。藉令作史，其渊然之光，苍
然之色，亦未必能及欧公也。曾子固之古雅，苏老泉
之雄健，固亦文章之杰，然皆不能作诗。山谷诗《骚》妙
天下，而散文颇觉琐碎局促。渡江以“来，汪、孙、洪、周、四、
六皆工，然皆不能作诗。其碑铭等文，亦只是词科程
文手段，终乏古意。近时真景元亦然，但长于作奏疏。
魏华甫《奏疏》亦佳，至作碑记，虽雄丽典实，大概似一
篇好策耳。”又云：“欧公文，非特事事合体，且是和平深
厚，得文章正气。盖读他人好文章，如八珍公如吃饭，
八珍虽美而易厌，至”于饭。一日不可无。一生吃不厌。
盖八珍乃奇味。饭乃正味也。